ગુજરાત સ્થાપનાની સ્વર્ણિમ જયંતિ અવસરે શરૂ થયેલી સ્વર્ણિમ જયંતિ શહેરી વિકાસ યોજનાએ રાજ્યના શહેરોના સર્વાંગી વિકાસને નવી દિશા આપી છે. વર્ષ-2009થી અમલમાં આવેલી આ યોજનામાં વર્ષ-2017-18 સુધીમાં 24 હજાર કરોડથી વધુ રકમની બજેટ જોગવાઇ દ્વારા શહેરો-નગરોના આંતરમાળખાકીય વિકાસ કામો સાથે આગવી ઓળખના કામો દ્વારા રાજ્યના શહેરો-નગરોના કલેવર બદલાઇ ગયા છે.શહેરના સર્વાંગી વિકાસ માટેની આ સ્વર્ણિમ જયંતિ મુખ્યમંત્રી શહેરી વિકાસ યોજનાની રાજ્યના શહેરી વિકાસ અને શહેરી ગૃહ નિર્માણ વિભાગ દ્વારા વર્ષ-2009માં શરૂઆત કરવામાં આવી.